google/wiki40b huggingface dataset:
Lockheed Martin P-791

Konseptet

Et luftskip har statisk løfteevne gjennom ballongprinsippet ved å ha gass i stor tetthet som oppdriftsmiddel ettersom gass som hydrogen og helium er lettere enn luft. Luftfartøy som fly og helikoptre som er tyngre enn luft, har en aerodynamisk løfteevne som bare er oppnåelig i fart med vinge- og kroppskonfigurasjon. Luftfartøyingeniørene i Lockheed Martin ansvarlig for P-791 prosjektet prøver å forbinde det beste fra begge fartøykonsepter med statisk løft og aerodynamisk hastighet.
P-791-luftfartøyet har et tredelt ballonghylster fylt med heliumgass og fire styrbare propell med tilhørende dieseldrevne 300 hk motorer. Denne konstruksjonen vil bli overført til produksjonsmodellen LMH-1 som skal være dobbelt så stor som demonstratoren P-791. LMH-1 vil ha en 45,72 meter (150 fot) lang gondol med plass for 19 passasjerer og lasterommet.
Som P-791 skal LMH-1 ha et landingsstell tatt fra luftputefartøyet, «Air Cushion Landing System». Med dette landingsstellsystemet kan fartøyet lande på en hvilken som helst åpen overflate. Dermed er det mulig for demonstratoren å lande på en rolig vannoverflate, gli inn på land og «suge seg fast» for lasting og lossing. Det største problemet med luftskipet som et lettere-enn-luft-fartøy er at de må fortøyes på bakken og er sårbare mot været med et stort vingefang i sitt skrog. Med luftputevifter kan man suger seg fast på bakken.

LMH-1

I 2014 ble produksjonsmodellen offentliggjort for markedsføring etter Hybrid Enterprises fra Atlanta og Lockheed Martin inngikk en avtale. I det neste året kunngjorde Lockheed Martin under Paris Air Show i juni 2015 at man har fullførte innføringsfasen i tråd med FAA sertifiseringsregelverket og dermed kan tilbyr det nye produktet. Den første intensjonsavtale kom i mars 2016 da britiske Straightline Aviation (SLA) ønsket seg tolv LMH-1 hybrid luftskip. Etter planen skal leveringene starte fra år 2018 om intensjonsavtalen munnet ut i en kontrakt.
SLA vil benytte det nye luftfartøyet for gruve- og oljeindustrien som trenger effektive transportmidler der man ikke hadde vei, jernbane eller havn i Alaska og Canada. Kontrakten ble undertegnet i september 2016 etter det ble inngått et samarbeid mellom amerikanske PRL Logistics og SLA, da blir den tiltenkte basen utvalgt i PRLs anlegg i Kenai sørvest for byen Anchorage i Alaska.
Lockheed Martin ment det er et stort marked innenfor godstransport gjennom luftbårne leveringsmidler uten stor infrastrukturbehov. Derfor er lasterommet i gondolen stort; det måler 10x10x60 fot og er identisk med Lockheed Martin C-130J Super Herculess lasteevne og lasteromvolum.
Lockheed Martin har ambisjoner om nye hybrid luftskip på 243 meter (800 fot) lengde med kapasitet for 500 tonn i lasteevne.

Spesifikasjoner

Type: Firemotors hybrid luftskip (LMH-1)
HTC P3300

HTC P3300 eller HTC Artemis er en Windows Mobile-basert mobiltelefon (Pocket-PC) som ble produsert av HTC. Den er også solgt under navnene Orange SPV M650, O2 Xda Orbit og T-Mobile MDA Compact III, hvorav sistnevnte ble solgt uten wifi i de fleste land.
Den ble lansert i oktober 2006, og er HTCs første pocket-PC med GPS.
Pygidicranidae

Utseende

Ganske lange og slanke saksedyr. Hodet er femkantet med middelsstore fasettøyne. Antennene er lange og tynne, trådformede. Halsen skiller seg anatomisk fra den hos andre saksedyr og blir beskrevet som "kakerlakk-lignende". Kroppen er smal og parallellsidig, vingene vanligvis velutviklede med smale dekkvinger. Beina er korte og kraftige. Tangen på bakkroppsspissen er kraftig.

Utbredelse

Familien er utbredt i tropiske områder over det meste av verden: Sør- og Mellom-Amerika, Karibia, Afrika sør for Sahara, Madagaskar, Sørøst-Asia østover til Ny-Guinea og det vestlige og nordlige Australia.
Slovakias presidenter

Slovakias presidenter er en liste som omfatter presidenter i Slovakia fra 1993 til nå. Fra 1939 til 1945 var Jozef Tiso president i landet, og i perioden fra 1945 til 1992 var landet en del av Tsjekkoslovakia.
Pterotragula

Utseende

En middelsstor, avlang, lysbrun trebukk med mørkere striper. Antennene er rundt to tredjedeler så lange som kroppen. Pronotum er rektangulært, dekkvingene avsmalnende bakover, tilspisset bak.

Levevis

Disse billene har larver som lever i død ved.

Utbredelse

Arten lever i Vest- og Sentral-Afrika, fra Mauritania i vest til Sudan i øst.
Brunnakke

Utseende

En voksen brunnakke blir fra  0,4-1,1 kg og ca. 46 cm lang. Hodet er brunt og nebbet kort. Brunnakken har bratt panne, som gjør at hodet blir rundt. Begge kjønn har grønt vingespenn. På framsiden av vingen har hannen et hvitt felt, dette er mer flekkete hos hunnen. Under flukt støter anden ut en fløytende lyd som har gitt den tilnavnet pipand.
Arten livnærer seg av både plantekost og akvatiske insekter.

Jakt i Norge

Brunnakke kan jaktes på i perioden 10. september til 23. desember fra svenskegrensen til og med Vest-Agder fylke på fjord og hav mens resten av landet er det jakt i perioden fra 21. august til 23. desember til og med 2016.
Slaget ved Quebec i 1690

Slaget ved Quebec ble utkjempet i oktober 1690 mellom koloniene til Ny-Frankrike og Massachusetts Bay, som da var styrt av  henholdsvis Frankrike og England. Det var første gang Quebec ble angrepet.
Etter erobringen av Port Royal i Acadia under Kong Vilhelm-krigen, håpet de nye-engelskmennene på å erobre Montreal og Quebec i tillegg, hovedstaden i Ny-Frankrike. Tapet av det akadiske fortet sjokkerte kanadierne, og generalguvernør Louis de Buade de Frontenac ga 
ordre om å forberede byen på en beleiring.
Da sendebudet leverte overgivingsvilkårene erklærte generalguvernøren at han bare ville svare dem ved munningen til kanonene sine. Major John Walley ledet invasjonsarméen, som gikk i land ved Beauport i Basin of Quebec. Militsen på land ble angrepet av den kanadiske militsen og drevet tilbake, mens skipene til engelskmennene, kommandert av sir William Phips, nesten ble ødelagt av kanonilden fra byen.
Begge sidene tok lærdom av slaget. Franskmennene utbedret forsvarsverkene i byen, mens ny-engelskmennene forsto at de trengte mer artilleri og bedre støtte fra England om de skulle forsøke å gjøre et nytt angrep.
Arthur Engberg

Medlemskap og utmerkelser

Engberg ble utnevnt til æresdoktor ved Uppsala universitet i 1936.
Nankin (Ohio)

Historie

Nankin ble oppribbelig kalt Orange, og ble opprettet under det siste navnet i 1828. Et postkontor kalt Nankin har vært i drift siden 1833.
5. divisjon fotball for menn 2012

Avdeling 2

Kilde: fotball.no

Avdeling 5

* Nybergsund 3 kan ikke rykke opp fordi Nybergsund 2 rykket
 ned til 4. divisjon foran 2013-sesongen. Engerdal rykker dermed opp.

Kilde: fotball.no

Avdeling 6

</noinclude>

Avdeling 1

Kilde: fotball.no

Avdeling 2

Kilde: fotball.no
* Drafn rykket opp fordi Konneruds A-lag spiller i 4. divisjon
¹Glassverket og Svene trakk laget i løpet av sesongen.

Avdeling 1

Kilde: fotball.no

Avdeling 2

Kilde: fotball.no

Avdeling 3

Kilde: fotball.no

Avdeling 1

Kilde: fotball.no

Avdeling 2

Kilde: fotball.no

Avdeling 1

Kilde: fotball.no

Avdeling 2

Kilde: fotball.no

Avdeling 3

Kilde: fotball.no

Avdeling 1

Kilde: fotball.no

Avdeling 4

Kilde: [ fotball.no]

Avdeling 1

Kilde: fotball.no

Avdeling 2

Kilde: fotball.no

Avdeling 3

Kilde: fotball.no

Avdeling 1

Kilde: fotball.no

Avdeling 2

Kilde: fotball.no
EM i fotball for kvinner 1991

Kvalifisering

For kvalifiseringsgruppene, se EM i fotball for kvinner 1991 kvalifisering

De deltakende nasjonene ble fordelt over fem grupper, og den beste fra de to første og de to beste fra resten gikk til kvartfinale. Kvartfinalen ble spilt hjemme og borte, og de fire vinnerne gikk videre til sluttspillet. Gruppevinnerne i de fem kvalifiseringsgruppene var Danmark, Sverige, Nederland, Tyskland og Norge. De tre nummer-to-lagene som kom til kvartfinalen var Ungarn, Italia og England. Vinnerne av kvartfinalene var Tyskland, Italia, Norge og Danmark.
Pust (album)

Pust er det 22. albumet av Bjørn Eidsvåg, utgitt i 2008. Det inneholder tolv sanger. Produsent er Anders Engen, mens det er mikset av George Tanderø. Da albumet ble utgitt lød pressemeldingen at Eidsvåg så dette som det tredje albumet i trilogien som før inneholdt Nåde og Tålt. Albumet ble spilt inn i en låve i Ny Hellesund utenfor Kristiansand i juni 2008.
Maleficent

Handling

En vakker renhjertet ung kvinne, Maleficent, vokser opp i et idyllisk og fredfullt skogskongerike og har en fin oppvekst, inntil en hær uventet invaderer harmonien i landet. Maleficent utvikler seg til å bli landets fremste beskytter, men blir etterhvert hensynsløst bedratt av sin barndomsforelskelse, Stefan, som tross sine følelser for Maleficent heller vil ha tronen. Dette forvandler hennes rene hjerte til stein, og en hevnlysten Maleficent må ta opp kampen mot den invaderende kongens etterfølger, og som et resultat av det plasserer hun en forbannelse over hans nyfødte datter, Aurora. Mens barnet vokser opp, innser Maleficent at Aurora er nøkkelen til fred i kongeriket - og kanskje også til Maleficents egen lykke.
Cacostomus squamosus

Utseende

En nokså liten (opptil 25 millimeter), rødbrun hjortebille, kroppen delvis kledt med lyse skjell. Hannens kjever er noe lengre enn hodet, nokså rette med kraftige tenner langs innersiden. Hodet er firkantet med en liten tann med hvert forhjørne. Pronotum er rundet, betydelig bredere enn dekkvingene, kraftig og svært tett punktert. Beina er forholdsvis lange, de krumme for-leggene med fire korte men kraftige tenner på yttersiden. Hunnen ligner hannen bortsett fra at kjevene er små og rundede.

Levevis

Larvene utvikler seg trolig i døde røtter av ulike trær. Ulikt de fleste andre hjortebiller er de voksne billene dagaktive, og besøker gjerne blomster.

Utbredelse

Arten er bare kjent fra New South Wales og Queensland i Australia.
Karnevalet i Venezia

Karnevalet i Venezia, (italiensk Il carnevale di Venezia), er en av de mest kjente karnevalene i verden. Karnevalet begynner ca. to uker før askeonsdag og avsluttes på fetetirsdag. Karnevalet har en lang historie og karnevalet fra 1268 finnes nedskrevet.
Østtibet

Østtibet (tibetansk: mdo khams) er en ofte brukt men geografisk uskapt definert betegnelse som sammenfatter de østtibetanske kulturregionene Amdo og Kham, som for det meste (med unntak av en vestlig del av Kham) i dag tilhører de kinesiske provinser Qinghai, Gansu, Sichuan og Yunnan. Ettersom Tibet av mange benyttes om hele det tibetanske høylandsområde, og befolkningen i stor grad er tibetansktalende (skjønt med en annen egenbetegnelse), er det ofte bare uvesentlige forskjeller mellom de østlige deler av den autonome region Tibet og Østtibet i sin helhet.
Innbyggerne i Østtibet kaller seg ikke Böpa (bod pa - som det tibetanske begrep for tibetanere lyder), men for Amdowa (a mdo pa) og Khampa (khams pa).
Under Qing-dynastiet ble Amdo i 1724 og det østlige Kham i 1728 innlemmet i de tilgrtensende kinesiske provinser. Disse områdene tilhørte verken i perioden 1911 til 1950 Tibet, og de ligger også utenfor den autonome region Tibet. Men de utgjør tibetanske autonome prefekturer og fylker innen sine provinser.
E.H. Shepard

Ernest Howard Shepard (født 10. desember 1879 i London, død 24. mars 1976) var en britisk billedkunstner og bokillustratør. Han ble særlig kjent for illustrasjonene til barnebøkene Det suser i sivet av Kenneth Grahame og Ole Brumm av A. A. Milne. 
E.H. Shepards varme og humørfylte pennetegninger og hans menneskeliknende dyreskikkelser la blant annet grunnlaget for Disney-konsernets visuelle framstilling av Ole Brumm og vennene hans. Shepards illustrasjoner er i dag like klassiske som bøkene.
E.H. Shepard tegnet ellers blant annet karikaturer og vitsetegninger for vittighetsbladet Punch fra 1907 til 1953. Shepard skrev dessuten to selvbiografier, Drawn from Memory (1957) og Drawn From Life (1962).
Han ble utnevnt til Offiser av Order of the British Empire i 1972.
Edmilson Carlos Abel

Karriere

Han har spilt for Kawasaki Frontale, Internacional og Grêmio.
Snøbrett under Vinter-OL 2010 – Parallellstorslalåm kvinner

5.- til 8.-plass

Taperne av de fire kvartfinalene går videre til å kjempe om en plassering fra 5. til 8.-plass.
Black Point (Livingston Island)

Black Point er et høyt nes på 38 hektar som stikker 800 meter nordover fra nordøstkysten av Ioannes Paulus II Peninsula og ut i Hero Bay på Livingston Island i Sør-Shetlandsøyene i Antarktis på østsiden av innløpet til Porlier Bay. Området ble besøkt tidlig på 1800-tallet av engelske og amerikanske selfangere.
Neset ligger 4,8 km sørøst for Cape Shirreff, 18,3 km vest-sørvest for Desolation Island, 15,88 km vest-nordvest for Siddons Point, 10 km nord-nordvest for Avitohol Point, 6,3 km nordvest for Agüero Point og 3 km nord for Sandanski Point.
Latabryna

Levevis

Disse billene har larver som lever i død ved.

Utbredelse

Arten er utbredt på Filippinene (Luzon).
Sibuyanella

Utseende

Middelsstore, avlange, sylindriske, metallisk fargede praktbiller, dekkvingene med noen mørkere flekker.

Utbredelse

Slekten lever på Filippinene.
Eleanor Tomlinson

Karriere

Tomlinson ble først kjent da hun spilte den unge versjonen av den kvinnelige hovedrollen i Illusjonisten (2006). Etter det har hun spilt en mindre birolle i Tim Burtons Alice in Wonderland og en større birolle i TV-filmen The Lost Future med Sean Bean og Sam Claflin.
I 2013 spilte hun prinsesse Isabelle, den kvinnelige hovedrollen i Bryan Singers Jack the Giant Slayer, som er hennes mest profilerte rolle til nå. Hun har også spilt Demelza i 2015 dramaserien Poldark.
Keanu

Handling

To venner legger en plan som går ut på å hente en stjålet katt gjennom å posere som doplangere for en gategjeng.
Paraguaná

Paraguaná (spansk: Península de Paraguaná) er ei halvøy i delstaten Falcón i Venezuela. Den stikker ut i Det karibiske hav med Venezuelabukta i vest og er i øst forbundet med fastlandet ved et smalt eid, Médanos-eidet. Delstatshovedstaden Coro ligger der eidet møter fastlandet. Cabo de San Román på Paraguaná er det nordligste punkt på det venezuelanske fastlandet. Øya Aruba ligger rett nord for Paraguaná.
Halvøya har lite fruktbar jord og dårlig med ferskvannskilder. Det har vært holdt geit med produksjon av melk, ost, kjøtt og skinn. Utvinning av oljeforekomstene ved Maracaibosjøen fra 1950- og 1960-årene førte til at to raffinerier ble anlagt på halvøya, i Amuay og Punta Cardón. På 1960-tallet vokste Punto Fijo fram som det viktigste bysentrum på Paraguaná. Strendene på Paraguaná tiltrekker seg turister.
Marsa

Historie

Marsa er lokalisert i en elvedal ved vann som kommer ovenfra wadis i nærheten av havet. Området omfatter Grand Harbour, den store havnen, som byen er basert på. Fønikerne var de første som opprettet en havn her. Det er funnet levninger fra romerske konstruksjoner i nærheten av byen. Det er antatt at et støperi knyttet til johanitterordenen kan ha vært lokalisert ved Marsa.
Under den store beleiringen av Malta i 1565 ble Marsa benyttet av fienden som leir for de osmanske troppene. Etter osmanenes nederlag ble Marsa et baroni som hadde en rekke vingårder.
På 1600-tallet ble et historisk museum, Museo di San Giacomo, lokalisert ved Marsa. Det ble opprettet av Giovanni Francesco Abela som omgjorde sitt hus til museum. Det var det første av slitt slag på Malta. Mange av dets gjenstander er nå er oppbevart ved Det nasjonale arkeologiske museum i Maltas hovedstad Valletta.
Under den franske blokaden i 1798-1800 bygde de maltesiske opprørerne to kanonbatterier i Marsa, Jesuitt Hill-batteriet og Marsa-batteriet, for å inneslutte franskmennene i Grand Harbour. Begge batteriene ble revet da blokaden ble opphevet.
En ny havn ble bygget på 1860-tallet under britisk styre. Det var påtenkt at en by ville bli bygget på stedet under navnet Albert Town, navngitt etter prins Albert. Ved 1890 hadde byen en befolkning på over 600 innbyggere, men den ble senere oppgitt. En ny by oppsto på det samme stedet på begynnelsen av 1900-tallet og tok da det naturlige navnet Marsa etter elvedalen.
I juli 2009 ble det annonsert en plan for å oppruste og fornye havnen. Det hadde til hensikt å gjøre stedet til et rekreasjonsområde og ville innebære byggingen av en lystbåthavn med plass for 170 lystbåter.

Anlegg

I Marsa ligger skipsverftet Malta Shipyards. I november 2014 ble skipsverftet benyttet som konsertområde for den tolvte Junior Eurovision Song Contest 2014 og Maltas tevling i Eurovision Song Contest 2015.
I Marsa ligger også den ene av de to kraftstasjonene som skaffer det meste av elektrisiteten til de maltesiske øyene inntil den ble revet i 2014. Et nytt vil bli bygget som erstatning.
Hesteveddeløpsbanen Marsa Race Track ble bygget her i 1868 med en bane som er 1 km lang. Den er fortsatt i bruk.
Maltas postadministrasjon, MaltaPost, har sitt hovedkontor i Qormi Road, Marsa. Postens hovedkontor, inkludert det filatelistisk byrået, har også vært lokalisert her siden 1997.
Slaget ved Wijnendale

Slaget ved Wijnendale var et slags i den spanske arvefølgekrigen utkjempet den 28. september 1708 nær Wijnendale i Flandern, mellom en alliert styrke som beskyttet en konvoi for Beleiringen av Lille i 1708 og styrker fra Frankrike og Spania. Det endte med en seier for de allierte, noe som bevirket at de kunne ta Lille.

Opptakt

Etter den store seieren i slaget ved Oudenaarde (11. juli 1708), valgte Marlborough og prins Eugene av Savoie å beleire Lille. Men Lille var særdeles godt forsvart av moderne festningsverk utformet av Vauban med en garnison på 16 000 mann. Den allierte beleiringen gikk ikke så godt som planlagt og de manglet ammunisjon. For å gjøre ting verre hadde forsyningslinjene fra øst blitt avskåret av franskmennene, så den eneste gjenværende forsyningslinjen var med skip fra England til havnen i Oostende, om lag 75 km fra Lille.
Marlborough bestilte de nødvendige varene til Oostende med skip og en stor konvoi på 700  vogner ble organisert fra Oostende og videre  til Lille Konvoien var vernet av 6 000 infanterister og 1 500 kavalerister kommandert av generalmajor John Richmond Webb.
Kommandanten for den franske garnisonen i Brügge, Comte dere la Mothe, fikk melding om konvoien og samlet en styrke på 22 til 24 000 mann mot Wijnendale for å hindre konvoien.

Ettervirkning

Tapene etter det to timer lange slaget var store: 3 000 til 4 000 franskmenn og spanjoler ble drept eller skadet. De allierte mistet 900 mann som enten mistet livet eller ble skadet.
Konvoien nådde Lille intakt den 29. september, og beleiringen kunne fortsette. Tre uker senere, den 22. oktober, kapitulerte byen.
Av politiske årsaker ga Marlborough først William Cadogan æren for seieren, som også tilhørte  Whig-partiet. Men Webb fikk siden den hele æren og ble takket av parlamentet for handlingen sin. Året etter ble han forfremmet til generalløytnant. Av denne årsaken fikk Marlborough Toryene mot seg i fremtiden.
Tysk mesterskap i skiskyting 2018

Tysk mesterskap i skiskyting 2018 (Deutschen Meisterschaften im Biathlon 2018) ble arrangert på Sparkassenarena Osterzgebirge i Altenberg fra 7. til 9. september og på DKB-Ski-Arena i Oberhof fra 14. til 16. september 2018. Det tyske mesterskapet i skiskyting har siden 2002 vært arrangert på rulleski på sensommeren, av hensyn til terminlisten i skiskyting.
Fylkesvei 4346

Fylkesvei 4346 går mellom Dalen og Reiestad i Hå kommune. Veien er 1,1 km lang.
Frem til 2019 hadde veien betegnelsen fylkesvei 154.
Givskud Zoo

Givskud Zoo er en dyrepark ved landsbyen Givskud i Jylland i Danmark. Parken, som kanskje er bedre kjent som Løveparken, ble grunnlagt den 12. august 1969 av Jacob Hansen, er spesiell fordi man her kan kjøre gjennom innhegningene i sine egne biler og dermed komme tett innpå dyrene.
Givskud Zoo startet som en ren løvepark, men er senere blitt en dyrepark med mange andre dyr og besøkes hvert år av ca. 350.000 mennesker.
Sommeren 2000 fikk Givskud den første gorillaunge, da gorillaen ´Minnie´ fødte en hanunge, som fikk navnet "Kidogo".
Evje (natur)

Ei evje er en grunn del av ei elv med tilnærmet stille eller rolig vannstrøm, som oftest på grunn av én eller flere naturlige fysiske hindringer. I de tilfeller hindringen(e) skjærer ut i vannstrømmen og fører til dannelsen av en motgående strøm, kalles evja ei bakevje. Mange regner også naturlige viker med myrlendte bredder som evjer.
Savitribai Phule

Tidlig liv

Savitribai ble født i 1831 Naigon, Presidentskapet Bombay i en jordbruksfamilie. Når hun var ni ble hun giftet bort til den 12-årige Jyotirao Phule i 1840.

Karrière

Da Jyotirau Phule, hennes ektemann startet en skole for jenter i Pune i 1848 var Savitribai skolens første lærer. Sammen utdannet de barn uavhengig av deres kastemessige eller sosioøkonomiske bakgrunn og de åpnet opp totalt 18 skoler med dette formålet. Paret åpnet også opp et omsorgssenter for voldtektsofre kalt Balhatya Pratibandhak Griha som hjalp gravide voldtektsofre, og assisterte med fødsler.

Død

Savitribai jobbet på en klinikk i utkanten av Pune etter et større utbrudd av byllepest. Sammen med sin sønn behandlet de bærere av pesten, men hun ble selv smittet og døde i sitt arbeide 10. mars 1897.
Dun (byggverk)

Dun, fra brethonisk Din, moderne walisisk Dinas og gælisk Dùn, betyr opprinnelig festning, men blir nå innenfor arkeologien benyttet som et felles begrep for festning, hovedsakelig for å beskrive en undergruppe av festninger på en høyde (hill fort) og for en bestemt type av atlantiske rundhus. I noen områder synes de å ha blitt konstruert på en egnet bratt fjellskrent eller høydedrag, spesielt sør for Firth of Clyde og Firth of Forth ned mot grenseområdene til Northumberland.
Dun-konstruksjoner, som festninger, synes å ha kommet med brytoniske keltere en gang på 600-tallet f.Kr., assosiert med deres jernalderkultur av krigerstammer og med småkongedømmer. Tidlige typer av dun hadde en nær vertikal festningsvoll konstruert av stein bundet med tømmer, og når disse ble satt i brann (enten tilfeldig eller med hensikt) ble steinene delvis smeltet sammen og dannet en formidabel festningsvoll, en effekt som fortsatt er synlig. Bruken av dun-konstruksjoner fortsatte i noen tilfeller helt inn i middelalderen.
Dun, som rundhus, delte mange fellestrekk med broch ved at de ofte inkluderte gallerier og trapper, men er smalere og ville sannsynligvis ikke ha maktet å holde opp en høy struktur. Gode eksemplarer på disse typene av dun kan bli funnet på de vestlige øyene av Skottland, gjerne på små kunstige øyer i små innsjøer.

Stedsnavn

Ordet i sin opprinnelige betydning finnes i mange stedsnavn i Skottland og Irland, og kan inkludere festningsbygg av alle størrelser og typer, eksempelvis Din Eidyn, i gælisk Dùn Èideann som anglerne døpte om til Edinburgh; Dún na nGall i Irland, som på irsk betyr «de fremmedes festning», og ble språklig omformet til Donegal av engelske bosettere; og Broch Dun Telve i Glenelg i Skottland. Dundee, fra gælisk Dùn Dèagh – opprinnelig kalt for Alectum, er i dag den fjerde største byen i Skottland. Duns er en tidligere landsby i Berwickshire i Skottland som ble gitt status av Burgh i 1490.
Myntestilkvikler

Utseende

En middelsstor (vingespenn 14-20 millimeter), kraftig bygd vikler. Thorax er grå med svarte sidestriper, i bakre delen med en oppstående kvast av hårlignende skjell. Forvingen er bredere og mindre tilspisset enn hos de andre Endothenia-artene. Grunnfargen er oker til gråbrun, med en diffus, mørk flekk i midten og et diffust, lysgrått tverrbånd langs ytterkanten. Bakvingen er gråbrun.

Levevis

Arten finnes i tilknytning til dyrket mark. Larven lever i den underjordiske delen av stengelen på åkermynte og svinerot. De voksne sommerfuglene flyr i juli-august.

Utbredelse

Arten er utbredt i Europa, unntatt de nordligste og sørligste delene, og i Nord-Asia.
Erosjonsbasis

Erosjonsbasis er et faguttrykk innen sedimentologi.
Når en elv ikke kan grave dypere, som er ved havnivå, har den nådd sin erosjonsbasis. De løsmassene som elva drar med seg avsettes, og dersom elveløpet får vandre fritt, blir det dannet et elvedelta.

Kilder

http://www.steinkjer-kommune.net/eggevandring/byahalla/index.php?art_id=691